ಚಿತ್ರರಂಗದ ಇತಿಹಾಸದಲ್ಲಿ ಅತ್ಯಂತ ಕೆಟ್ಟ ಸಿನಿಮಾದ ಪೋಸ್ಟರ್ ರಿಲೀಸ್ ಮಾಡಿದ ಪುನೀತ್ ರಾಜ್ಕುಮಾರ್! ಸ್ಯಾಂಡಲ್ವುಡ್ನಲ್ಲಿ ಹೊಸಬರ ತಂಡವೊಂದು ಹಾಸ್ಟೆಲ್ ಹುಡುಗರು ಬೇಕಾಗಿದ್ದಾರೆ ಎಂಬ ಟೈಟಲ್ ಇಟ್ಟುಕೊಂಡು ಸಿನಿಮಾ ಮಾಡಿದ್ದಾರೆ. ಜನವರಿ 24ರಂದು ಈ ಸಿನಿಮಾದ ಪೋಸ್ಟರ್ ಬಿಡುಗಡೆ ಮಾಡುವ ಬಗ್ಗೆ ವಿಡಿಯೋವೊಂದನ್ನು ಚಿತ್ರತಂಡ ಬಿಡುಗಡೆ ಮಾಡಿತ್ತು. ಮಾತ್ರವಲ್ಲದೆ ವಿಭಿನ್ನವಾಗಿ ವಿಡಿಯೋ ಮಾಡಿ ಹರಿಯಬಿಟ್ಟಿತ್ತು. ಇದೀಗ ಈ ಸಿನಿಮಾದ ಅಫೀಶಿಯಲ್ ಪೋಸ್ಟರ್ ಬಿಡುಗಡೆಯಾಗಿದೆ. ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಅವರ ಕೈಯಾರೆ ಸಿನಿಮಾದ ಪೋಸ್ಟರ್ ಬಿಡುಗಡೆ ಮಾಡಿಸಿದ್ದಾರೆ. ಪೋಸ್ಟರ್ ಬಿಡುಗಡೆ ಮಾಡುವ ಮೊದಲು ಪವರ್ ಸ್ಟಾರ್ 18 ಸಾವಿರ ಅಡಿ ಎತ್ತರದಲ್ಲಿ ನಿಂತುಕೊಂಡು ಚಳಿಯಲ್ಲಿ ಕನ್ನಡ ಸಿನಿಮಾದ ಪೋಸ್ಟರ್ ಬಿಡುಗಡೆ ಮಾಡುತ್ತಿದ್ದೇವೆ ಎಂದು ಹೇಳುತ್ತಾ ಪೋಸ್ಟರ್ ಬಿಡುಗಡೆ ಮಾಡಿದ್ದಾರೆ. ಪೋಸ್ಟರ್ ಬಿಡುಗಡೆ ಮಾಡುತ್ತಿದ್ದಂತೆ ಅಚ್ಚರಿಗೊಂಡ ಪುನೀತ್ ಒಳ್ಳೆ ಮೆಮೊರಿ ಕಾರ್ಡ್ ತರ ಇದೆ ಎಂದು ಹೇಳಿದ್ದಾರೆ. ಪೋಸ್ಟರ್ ಅನ್ನು ಬಿಡುಗಡೆಗೊಳಿಸಿದ ನಂತರ ಅಪ್ಪು ಚಿತ್ರದ ನಿರ್ದೇಶಕರನ್ನು ಕರೆದು, ಇದನ್ನು ಬಿಡುಗಡೆ ಮಾಡಲು ಇಷ್ಟೆಲ್ಲಾ ಬಿಲ್ಡಪ್ ಬೇಕಾಗಿತ್ತಾ? ಎಂದು ಹೇಳುತ್ತಾರೆ. ಇನ್ನು ಪೋಸ್ಟರ್ ಕೆಳಗೆ ಬರೆದ ವರ್ಸ್ಟ್ ಮೂವಿ ಎವರ್ ಮೇಡ್ ಇನ್ ದ ಹಿಸ್ಟರಿ ಆಫ್ ಸಿನಿಮಾ ಎಂಬ ಸಾಲನ್ನು ನೋಡಿ ಪ್ರಾಯಶಃ ಇದು ವರ್ಸ್ಟ್ ಸಿನಿಮಾ ಅಂತ ಕಾಣಿಸುತ್ತೆ ಇದನ್ನಲ್ಲೇ ಮಾಡೋದು ಬಿಟ್ಟು ಬೇರೆ ಯಾವುದಾದದರು ಒಳ್ಳೆಯ ಕೆಲಸ ಮಾಡಿ ಎಂದು ಹೇಳುತ್ತಾರೆ. ಇದನ್ನು ಕೇಳಿಸಿಕೊಂಡ ಚಿತ್ರತಂಡವನ್ನು ಶಾಕ್ ಆಗಿದ್ದಾರೆ.ಅಂದ ಹಾಗೆಯೇ ಪುನೀತ್ ರಾಜ್ಕುಮಾರ್ ಹೀಗೇಕೆ ಅಂದರು ಎಂದು ಅಚ್ಚರಿಯಾಗಬಹುದು!. ಆದರೆ ಅಪ್ಪು ನಿಜವಾಗಿಯೂ ಹೀಗೆ ಹೇಳಿಲ್ಲ, ಬದಲಾಗಿ ಚಿತ್ರತಂಡ ಹೊಸ ಕಾನ್ಸೆಪ್ಟ್ ಮೂಲಕ ದೊಡ್ಡನೆ ಹುಡುಗನ ಕೈಯಲ್ಲಿ ಪೋಸ್ಟರ್ ಬಿಡುಗಡೆ ಮಾಡಿಸಿದ್ದಾರೆ.ಹಾಸ್ಟೆಲ್ ಹುಡುಗರು ಬೇಕಾಗಿದ್ದಾರೆ ಸಿನಿಮಾ ಈಗಾಗಲೇ ಭಾರಿ ನಿರೀಕ್ಷೆಯನ್ನು ಹುಟ್ಟುಹಾಕಿದೆ. ಅಂದಹಾಗೆಯೇ ಈ ಸಿನಿಮಾ ಟೈಟಲ್ ಮೂಲಕ ಕುತೂಹಲತೆ ಕೆರಳಿಸಿರುವುದು ಒಂದೆಡೆಯಾದರೆ, ಮತ್ತೊಂದೆಡೆ ವಿಭಿನ್ನವಾಗಿ ಸಿನಿಮಾದ ಪೋಸ್ಟರ್ ಅನ್ನು ಬಿಡುಗಡೆಗೊಳಿಸಿದ್ದಾರೆ. ಹಾಗಾಗಿ ಸಿನಿಮಾದ ಬಗ್ಗೆ ಪ್ರೇಕ್ಷಕರಲ್ಲಿ ಕುತೂಹಲತೆ ಕೆರಳಿಸಿರುವುದಂತು ಸುಳ್ಳಲ್ಲ.ಬೆಳ್ಳಿ ಪರದೆಯ ಮೇಲೆ ಹೊಸ ಚಮತ್ಕಾರ ಮೂಡಿಸಲು ಸಿದ್ಧಪಡಿಸಿದ ಹಾಸ್ಟೆಲ್ ಹುಡುಗರು ಬೇಕಾಗಿದ್ದಾರೆ ಸಿನಿಮಾವನ್ನು ನಿತಿನ್ ಕೃಷ್ಣಮೂರ್ತಿ ನಿರ್ದೇಶನ ಮಾಡಿದ್ದು, ವರುಣ್ ಕುಮಾರ್ ಹಾಗೂ ಪ್ರಜ್ವಲ್ ಗೌಡ ನಿರ್ದೇಶಿಸಿದ್ದಾರೆ. ಅಜನೀಶ್ ಲೋಕನಾಥ್ ಇಂಪಾನ್ ಸಂಗೀತವಿದೆ. ಇದೊಂದು ಪಕ್ಕಾ ಹುಡುಗರ ಕಾಮಿಡಿ ಸಿನಿಮಾವಾಗಿದ್ದು, ಲಾಕ್ ಡೌನ್ ಮುಗಿದ ತಕ್ಷಣ ಮಾಡಿದ ಮೊದಲ ಚಿತ್ರ ಇದಾಗಿದೆ.